# Белогърд таралеж

### от Уикипедия, свободната енциклопедия

Белогърд таралеж
Класификация

царство: | Животни | Animalia
тип: | Хордови | Chordata
клас: | Бозайници | Mammalia
разред: | Насекомоядни | Insectivora
семейство: | Таралежови | Erinaceidae
род: | Таралежи | Erinaceus
вид: | Белогърд | concolor

Научно наименование

| Erinaceus concolor

Белогърдият таралеж (Erinaceus concolor) е малко плацентно животно от разред Насекомоядни.

## [редактиране] Общи сведения

Имат кафеникава козина и бели гърди, което го различава от западноевропейския му събрат. Дължина на тялото около 20 см. Възрастните тежат 600-1500 г. Има около 6000 бодли на гърба и темето си, които са видоизменени задебелени и втвърдени косми. Има изграден имунитет срещу отрови.

## [редактиране] Разпространение

Среща се в цяла Източна Европа (включително и България) и голяма част от Азия (без Хималаите), от Чехословакия до далечния изток. В Западна Европа е заместен от Западноевропейския таралеж.

Живее в гори, селскостопански дворове, предградия, градини, паркове, гробища.

## [редактиране] Начин на живот и хранене

Нощно животно. Ако се почувства застрашен, той се свива на кълбо, като по този начин се защитава от потенциални врагове чрез своите бодли. Може да плува, да се катери по стени и да бяга (развива скорост до 2 м/с). За жилище може да му послужи някоя изоставена дупка, но също така си строи сам квартира, която покрива с шума. Обикновено дупката, която си изравя, се намира на 20 см в земята.

Често заспива зимен сън. Храни се главно с безгръбначни животни (плужеци, дъждовни червеи, бръмбари и други насекоми), но също и с жаби, малки гризачи и птици, птичи яйца и змии. Таралежът е и растителнояден — яде още плодове, жълъди и др. Естествени врагове на обикновения таралеж са лисицата, язовецът и бухалът.

## [редактиране] Размножаване

Бременността трае 31-39 дни, като се размножават през март-юли. Обикновено отглеждат едно поколение годишно, но понякога и две. От едно поколение излизат 4-5 малки, които се раждат в периода май-септември. Те са слепи и ярко розови. Тежат 20 г. На 14-16-ия ден отварят очи. На 18-ия ден се образуват бодли по гърба им. Малките излизат от гнездото или дупката, когато станат на 3-4 седмици. На 5-6 седмици те стават напълно независими от своите родители. Достигат полова зрялост на 9 месеца. Половината таралежи умират преди да навършат една година. Започват да се размножават едва след като изкарат първата си зима. Живеят 3-4 години, но понякога възрастта им достига 6--8 години.

## [редактиране] Допълнителни сведения

Може да бъде опасен за човека и домашните животни, като преносител на заразни болести.

Взето от „http://bg.wikipedia.org../../../%D0%B1/%D0%B5/%D0%BB/%D0%91%D0%B5%D0%BB%D0%BE%D0%B3%D1%8A%D1%80%D0%B4_%D1%82%D0%B0%D1%80%D0%B0%D0%BB%D0%B5%D0%B6.html“.

Категории: Насекомоядни

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- עברית
- Nederlands
- Polski
- Русский
- Türkçe